PEJABAT PENDAKWA RAYA WILAYAH PERSEKUTUAN
Pada 2020, seramai 3,748 wanita telah dibunuh di Mexico.
2,801 daripadanya merupakan jenayah homisid dengan niat,
dan 947 jenayah femisid, pembunuhan wanita berdasarkan jantina.
Sebagai wanita,
usaha untuk menegakkan keadilan dalam menghadapi keganasan
memerlukan persaudaraan teguh,
menyedari bahawa wanita saling memerlukan.
Sayuri Herrera dilantik sebagai
Ketua Pejabat Pendakwa Raya bagi Penyiasatan Kes Femisid
di bawah Pejabat Pendakwa Raya Agung Bandar Mexico.
Dia mengumumkan pelantikannya di media sosial.
Dia peguam dengan latar belakang perjuangan sosial, aktivisme,
bukan calon biasa.
Memanglah gerun juga rasanya apabila dilantik jadi ketua pendakwa raya.
Tapi saya fikir, "Siapa lagi nak buat?"
Pelantikan Sayuri Herrera Román, Sarjana Undang-undang,
bertujuan untuk membentuk model baharu
bagi menangani jenayah terhadap wanita
supaya pesalah dihukum sewajarnya.
Tak semestinya saya. Orang lain pun boleh.
Tapi saya rasa terpanggil untuk lakukannya.
Persoalannya,
jenayah itu dah dikategorikan, protokol dan pejabat pendakwa pun ada,
tapi kenapa ramai yang terlepas daripada hukuman?
JABATAN KEHAKIMAN BANDAR MEXICO
THE PROSECUTOR
BANDAR MEXICO
Orang pertama sampai, sebelah sini. Sila ikut sebelah sini.
Sila masuk.
PEJABAT PENDAKWA RAYA BAGI PENYIASATAN KES FEMISID
Lelakilah pelaku dalam kes femisid.
Mereka selalunya kenalan mangsa
dan ada hubungan dengan mereka.
Sebab itulah jenayah ini boleh dicegah,
boleh ditangani dan boleh dibasmi
sebab kita tahu puncanya.
KETUA PENDAKWA RAYA KES FEMISID BANDAR MEXICO
Setiap unit ada unit siasatan polis sendiri,
yang mengendalikan semua kes kematian akibat jenayah di bandar ini.
Selamat pagi, Pejabat Pendakwa Femisid.
Apa takrif kematian akibat jenayah?
Apabila mayat ada kecederaan,
kami perlu ketepikan empat jenis sebab.
Sebab semula jadi,
kemalangan,
bunuh diri
atau kategori yang berkaitan dengan kami,
kategori jenayah.
Kami sentiasa sedia…
PENDAKWA RAYA
…untuk apa-apa yang berkaitan dengan isu-isu seperti ini.
Kerja ini bukan sesuatu yang rutin atau membosankan.
Bidang kerja ini…
Setiap kali bertugas, kami tak tahu apa yang akan berlaku.
PEGAWAI PENYIASAT POLIS
Avenida Principal
dan Gloria Marín.
Di Ampliacion Emiliano Zamata, Iztapalapa, Bandar Mexico.
Kami tangani kes cubaan bunuh, keganasan, kecederaan.
- Tembak, bunuh diri. - Ya.
Mayat reput.
Kami sentiasa berdepan dengan bahaya semasa jalankan tugas.
Mayatnya dibaluti selimut.
Selimut biru putih
dengan jalur hitam menegak dan melintang.
Apabila polis dimaklumkan tentang jenayah,
kami akan sahkan fakta
sebelum hantar pakar daripada Jabatan Siasatan
untuk pergi dapatkan bukti.
Ya, memang banyak kerja.
Ya, kami hadapi macam-macam kesukaran
sebab kami keluar selepas dapat panggilan pukul 3 pagi.
Bukan mudah nak cari lokasinya.
Ada tempat yang berbahaya. Isyarat telefon pun tak ada.
Ada tempat yang kotor.
Dengan sampah bertimbun, lipas, pijat, macam-macam lagi.
Semalam, semasa buka kedai, saya nampak…
Tempat itu selalu ada sampah,
jadi saya tak sangka ada mayat di sana.
Saya ada tiga pilihan pejabat pendakwa. Homisid, Femisid atau Penculikan.
Ketiga-tiganya matlamat saya. Saya ditugaskan ke Femisid.
Saya ingat lagi kes femisid sedang meningkat ketika itu,
tapi tak banyak macam sekarang.
Mungkin satu atau dua kes setiap syif.
Tak banyak sangat lagi.
Ketua pendakwa raya bertanggungjawab menyiasat
dan merungkai insiden keganasan terhadap individu
demi menegakkan keadilan bagi mangsa.
Ada 591? Dalam fail mana?
- Bahagian fail itu… - Apa lagi?
Ketua pendakwa raya mengetuai
sekumpulan pakar
yang terdiri daripada pendakwa raya, pakar lelaki dan wanita,
dan pegawai penyiasat polis untuk menjalankan tugas ini.
Saya tak ada pengalaman. Saya bukan pendakwa raya.
Latar belakang saya adalah sebagai aktivis,
jadi tugas saya mencabar kerana ada stigma bahawa saya tak boleh dipercayai.
Mereka kata, "Sayuri dari luar institusi kerajaan."
Pada hari saya dilantik, semua pendakwa raya letak jawatan.
Semua sekali. Mereka enggan ada di sini.
Mereka tak mahu bekerja dengan saya.
Mereka prejudis terhadap saya.
Sebab itulah kami mogok.
Sebab itulah kami dah mogok selama 83 hari.
Sebab itulah kami terus memprotes
dan menuntut UNAM yang demokratik, bebas dan popular.
Sebab itu kami enggan berganjak. Semoga pihak berkuasa capai persetujuan…
Saya jumpa orang di Pejabat Pendakwa yang kata,
"Awak budak angkatan '99!"
Seolah-olah berkata,
"Awak buat kacau dan mogok."
PELAJAR MOGOK DI UNAM
Saya lalui zaman penindasan yang cukup kejam
kerana kami dianggap sebagai penjenayah, semata-mata kami penuntut UNAM
yang memprotes kerana menuntut
pendidikan percuma dan pendidikan awam.
Mereka kenakan tindakan terhadap semua pelajar
yang menyokong kempen mogok 1999.
Berapa fakulti yang mogok hari ini?
Mogok!
Berkali-kali!
Mogok!
Saya peserta gerakan itu.
Saya tak minta izin keluarga untuk sertai mogok.
Saya yakin dengan tindakan mempertahankan status universiti awam
apabila universiti cuba kenakan yuran
sebab ayah dan ibu saya petani.
Kami tak mampu bayar yuran universiti.
- Bayar! - Jangan naikkan yuran.
Saya dah buat persiapan untuk masuk fakulti undang-undang.
Saya buat keputusan untuk jadi peguam sebelum mogok tercetus.
Saya nak kerja di firma guaman untuk bela nasib orang.
Tapi pengalaman mogok itu dan kesudahannya…
terutamanya kesudahannya…
Apabila polis pecah masuk kampus…
saya sangat kecewa
dengan institusi kerajaan.
Ada waran untuk tangkap saya.
Saya ditindas.
Polis memang celaka! Matilah kamu semua!
- Tak guna! Bodoh! - Cukup!
Pergi matilah kamu!
Selepas mogok selama 9 bulan 17 hari,
premis universiti berjaya diambil alih semula dengan aman.
Barisan kepimpinan utama Majlis Mogok Umum telah ditangkap.
Inilah Alejandro Echavarría atau "El Mosh".
Ini Mario Flavio Benítez Chávez,
yang ada hubungan rapat dengan Tentera Pembebasan Kebangsaan Zapatista.
Apabila kami berbicara tentang transformasi universiti,
kami lakukannya berdasarkan
perkara yang kami baca tentang para pejuang Tentera Zapatista.
Gerakan Zapatista mengubah segalanya.
Termasuklah diri saya.
Saya ada di kampus utama semasa Subcomandante Marcos melawat.
Selamat tengah hari, Universiti Autonomi Kebangsaan Mexico.
EZLN!
Detik itu memberi kami harapan.
Saya sangat teruja mendengar suara mereka.
Kepada semua mahasiswa dan mahasiswi,
sentiasalah prihatin terhadap golongan yang lebih memerlukan,
jangan sesekali berhenti perjuangkan masa depan
yang memanfaatkan semua, bukan mengangkat golongan tertentu saja.
Saya gantung keratan itu di dinding saya
supaya saya tak lupa tempat saya atau asal usul saya.
Ayah saya berhenti jadi petani untuk jadi buruh.
Dia fikir, "Akhirnya, saya boleh sediakan rumah untuk keluarga."
Tapi malangnya, ayah saya ditipu.
Jadi, dia masuk penjara.
Dia sangat marah setiap kali dia ceritakan pengalaman itu.
Peguam wanita yang bantu keluarkan dia dari penjara.
Selepas dia bebas, dia beritahu saya betapa bangganya dia terhadap peguamnya.
Itu membuatkan saya fikir, "Saya pun nak jadi peguam."
Saya pernah uruskan kes orang yang dipenjarakan tanpa sebab wajar.
Presiden Enrique Peña Nieto,
kami ingin bertanya,
bilakah mayat Julio Cesar akan dikembalikan kepada keluarganya?
Kerajaan bunuh dia. Pulangkan dia.
Empat puluh dua, empat puluh tiga, keadilan!
Saya kendalikan kes hukuman mati luar kehakiman.
Saya pernah kendalikan kes seksaan.
Mereka buka siasatan untuk kes jenayah selain seksaan.
Saya pernah kendalikan kes
orang yang difitnah menculik lalu didakwa.
Kami memohon agar keluarga mereka disatukan.
Saya mewakili mangsa keganasan seksual.
Saya bekerja di Pusat Hak Asasi Manusia Fray Francisco de Vitoria.
Kes femisid Lesvy berlaku di kampus utama UNAM.
Wanita yang ditemui digantung dengan wayar telefon awam semalam
di kampus utama UNAM ialah Lesvy, berusia 22 tahun.
Belum dapat dipastikan sama ada dia dibunuh atau bunuh diri
kerana tubuh mangsa tidak menunjukkan tanda-tanda trauma.
Anehnya, dia ditemui dengan wayar telefon awam…
Itu kali pertama saya kendalikan kes femisid.
Kami mewakili Lesvy Berlín Rivera Osorio, 22 tahun.
Pejabat pendakwa raya menyatakan ia kes bunuh diri
dan menyiarkan beberapa twit
yang mengaibkan si mati.
Sekali lagi, saya terpaksa menentang pihak berkuasa universiti.
Kali ini pelajar turut memprotes,
tapi ia berbeza daripada sebelum ini
kerana protes kali ini menuntut hak wanita untuk hidup.
Kami jalankan siasatan dengan rapi dan sempurna.
Kami bentangkan laporan seni bina forensik.
Kami bentangkan laporan dengan rekonstruksi fakta.
Akhirnya, mahkamah memutuskan bahawa ia memang kes femisid.
Dari awal lagi,
wanita sahajalah yang menegaskan kepada pihak berkuasa
dan penjawat awam yang ini bukan kes bunuh diri, tapi femisid.
Hari ini, kata-kata kami terbukti.
Hari ini, kebenaran terbongkar. Hari ini…
Selepas sesi perbicaraan,
ibu kepada mangsa lain ada di luar.
Mereka sangat teruja dan bertanya,
"Bila anak saya akan dapat keadilan?
Bila wanita akan dapat keadilan?"
Mereka sangat berharap keadilan boleh ditegakkan.
Sebab itulah mereka tanya begitu.
Tentulah saya gembira.
Tapi apabila saya nampak ibu-ibu itu menuntut keadilan dengan penuh harapan…
Saya fikir, "Kerja ini belum selesai."
Keadilan bagi seorang wanita umpama keadilan bagi semua wanita.
Begitu jugalah dengan ketidakadilan terhadap seorang wanita.
Kaum wanita, ibu, pelajar,
semuanya menuntut kerajaan
supaya mengakui kewujudan krisis ini
dan menubuhkan Pejabat Pendakwa Femisid.
Sekarang kita persilakan
Ernestina Godoy Ramos,
Ketua Pendakwa Raya Bandar Mexico.
Pihak berkuasa lambat faham
bahawa keganasan yang dialami oleh wanita
menjejaskan semua golongan.
Kini kami mahu menubuhkan
pejabat pendakwa raya khas yang didedikasikan secara eksklusif
kepada siasatan kesalahan femisid.
DEWAN PENDAKWA RAYA
Pejabat Pendakwa Raya ini perlu menjadikan misinya…
Jawatan ini tak boleh diisi menerusi pelantikan birokrasi biasa.
PENDAKWA RAYA AGUNG BANDAR MEXICO 2020-2024
Ini bukan tentang calon yang kami kenal atau calon yang sedia ada.
Ia perlu dibuat secara terbuka.
Sebab itu kami buka proses permohonan.
Selamat pagi.
Ini bahagian kedua proses pemilihan
bagi ketua Pejabat Pendakwa Raya Femisid.
Bagi saya, proses sokongan perlu fokus
pada hakikat bahawa orang yang paling penting
ialah orang yang haknya telah dicabuli…
Dari awal lagi, sesi temu duga Sayuri
dan semakan dokumentasinya menunjukkan dialah calon terbaik.
Saya sendiri tak kenal dia.
Saya tahu dia buat kerja sosial sebagai orang awam.
Jadi, kami berbincang dengannya.
Saya tak terfikir nak jadi pendakwa.
Semasa Pendakwa Raya Agung nak lantik saya sebagai ketua pendakwa kes femisid,
dia telefon saya.
Saya di kampus utama UNAM.
Saya tarik nafas dalam-dalam
kerana tiba-tiba saya rasa hidup saya akan berubah sepenuhnya.
Jika kita alihkan pandangan ke atas,
ke arah pihak berkuasa,
pilihan kita cuma dua, sama ada berjuang sendirian
atau terpedaya dengan janji palsu
yang mendakwa perubahan boleh dibuat dari dalam sistem.
Berapa ramai golongan haluan kiri yang jatuh ke dalam perangkap ini?
Mereka fikir jika mereka jadi penjawat awam,
mereka boleh ubah keadaan dari dalam.
Tapi yang berlaku sebaliknya.
Kuasa mengubah mereka
yang dahulunya aktivis sosial
menjadi birokrat yang tunduk kepada kuasa.
Yang pasti, isu yang saya mahu selesaikan
tak mampu dilakukan oleh seorang saja.
Tapi ia perlukan seseorang yang tegas
dengan kemahiran yang diperlukan.
Bukan itu saja, tapi juga harapan dan keyakinan
bahawa masalah yang dihadapi boleh dibanteras.
Saya bekerja di Pejabat Pendakwa Raya kerana saya percaya keadaan boleh berubah.
Tapi sama ada perubahan itu akan membuahkan hasil atau tidak,
saya percaya ada kes dan mangsa
yang boleh dibantu sekarang juga.
Saya tak boleh hilang fokus
pada tujuan saya berada di sini dan matlamat saya.
Saya nak siasat kes femisid.
Saya bukan kejar jawatan atau nak jadi ketua pendakwa.
Selamat pagi, Pejabat Pendakwa Femisid.
Dalam kes Joana Esmeralda,
suaminya sendiri
menyerah diri di balai polis daerah Gustavo A. Maderos
dan kata, "Saya baru bunuh isteri saya."
Dia terangkan perbuatannya satu demi satu.
Jadi, kami diberi…
PEGAWAI PENYIASAT POLIS
…arahan untuk pergi mencari mayat.
Nah, di tebing ini. Inilah tempatnya.
Katanya di sinilah dia campak isterinya.
PERGI KE TEMPAT KEJADIAN
Suspek kata dia kerat-kerat mangsa, pergi ke saluran kumbahan
dan buang kaki dan tangan mangsa di sana.
DIA JERIT DAN KATA DIA BUANG MAYAT
Betsy, bila tempoh tahanannya tamat?
Pukul 3:45…
hingga 6:45?
Kita pindahkan dia pukul 11?
Mereka memberi kuasa kepada Pejabat Pendakwa Femisid
untuk terlibat di tempat kejadian, berdekatan Lebuh Río de los Remedios.
KAWASAN KEJIRANAN TICOMÁN
Kami dilahirkan di sini.
Kakak saya membesar dan bersekolah di sini.
Semuanya berlaku di kawasan ini.
Kawasan ini sangat berbahaya. Saya rasa ia daerah pelacuran.
Jenayah berleluasa.
Ia sangat berbahaya sekarang.
Dia tunjang kekuatan keluarga kami.
Sebagai anak sulung, dia ibarat ibu kedua kami.
ADIK JOANA ESMERALDA
Semasa hari jadi kami, contohnya,
dia akan pakai macam badut dan hiburkan kami.
Kami seperti anak-anaknya
sebelum dia ada keluarga sendiri.
Saya ambil gambar ini. Gambar terakhirnya dengan nenek kami.
Ibu saya sangat penyayang.
Dialah dunia saya, kawan baik saya.
Saya ceritakan semuanya kepada dia.
Dialah ibu yang terbaik.
ANAK JOANA ESMERALDA
Dia sentiasa di sisi kami.
Anak-anak segalanya bagi kakak saya.
Pagi itu saya perasan dia tak hantar anaknya ke sekolah.
Saya rasa pelik kerana dia selalunya sangat bertanggungjawab.
Saya pergi ke rumah ibu, tapi dia kata kakak saya tak datang.
Kami dah nampak tanda-tanda keganasan.
Dia tak berani tinggalkan suami kerana takut tak dapat anak-anaknya.
Kami pergi buat laporan
kerana kami syak suaminya dah apa-apakan dia.
Salah seorang adik-beradik kami pernah jumpa dia dikurung.
Dia tak jawab telefon dan tiada tanda yang dia selamat.
Mesti ada yang tak kena.
Sebab itulah kami failkan laporan.
Ada adik-beradik saya tunggu di rumah. Kemudian dia menelefon.
Dia kata ada polis datang.
Suaminya dah serah diri dan mengaku membunuh kakak kami.
Sila beri keterangan dari tempat duduk awak.
Apa awak nak cakap tentang fakta-fakta ini, Juan?
Ia berlaku di rumah ahli keluarga saya.
Saya putuskan untuk bunuh dia.
Bagaimana awak bunuh dia?
Dengan senjata tajam.
Awak buat apa selepas itu?
Saya bersihkan tempat itu dan buang semua bukti.
Bersihkan darah dan sebarang bukti.
Baiklah.
Dia hadir ke sesi pendengaran
untuk beri keterangan tentang cara dia bunuh Joana.
Dia kata dia lakukannya
kerana menurut kenyataannya, isterinya curang.
Dia harap hakim akan setuju bahawa alasan itu wajar
lalu menggugurkan dakwaan.
Disebabkan dia curang,
saya buat keputusan untuk bunuh dia.
Dia degil. Saya nak berbaik semula.
Tapi dia enggan. Sebab itu saya bertindak.
Itu saja.
Ibu saya beritahu ayah yang dia nekad untuk berpisah.
Tapi ayah tak setuju. Ayah beritahu saya,
"Ibu tak boleh tinggalkan ayah. Tuhan jodohkan kami.
Kami dah kahwin, jadi dia milik ayah. Dia isteri ayah."
Saya rasa itulah puncanya.
Kami pergi ke rumah Joana untuk menyiasat.
REKOD KETERANGAN
WARAN GELEDAH
Pegawai siasatan polis ketuk pintu.
Pendakwa raya berkata,
"Kami datang untuk siasat bagi pihak Pejabat Pendakwa Raya.
Sila benarkan kami masuk."
Mereka buka pintu.
Ada beberapa dokumen,
kertas dan poster yang ditampal pada dinding.
Saya masih ingat ada poster yang tertulis,
"Saya sayang awak. Saya akan sentiasa jaga awak."
Itu yang mengejutkan.
Kami nak siasat pembunuhan, tapi dikelilingi ucapan cinta.
Kami jumpa tulisan Joana.
Ada surat daripada mangsa kepada suaminya.
Dia nak berpisah dan benarkan suaminya jual perabot mereka
dan kalau mahu, beri duit itu kepada anak-anak.
Kami perlu periksa setiap bilik
untuk tentukan lokasi dia meragut nyawa Joana.
Kami cari kesan darah dengan bahan kimia bernama luminol.
Dari situ, kami tentukan lokasi jenayah
dan cari tempat ia berlaku serta kesan darah pelakunya.
Walaupun dia serah diri dan mengaku, itu tak cukup.
Kami perlukan data sokongan, data saintifik, data teknikal.
PAKAR GENETIK BIDANG KIMIA FORENSIK
Pakar forensik itu tak bawa banyak luminol,
jadi dia kata,
"Beritahu kami di mana kamu nak sembur luminol."
Seolah-olah nak salahkan kami kalau gagal jumpa bukti
sebab arahan kami tak betul.
Dia nak sembur pada katil dan baju. Dia kata kalau ada, adalah.
Ujian ini sangat berguna
untuk mengesan darah yang tak kelihatan oleh mata kasar.
Tempat kejadian itu dah dibersihkan,
jadi tiada apa-apa kelihatan.
PAKAR KIMIA FORENSIK
Tapi jika kami sembur luminol,
kami boleh lihat kesan darah yang pernah ada.
Luminol bertindak balas dengan besi dalam darah
dan menghasilkan kimipendarcahaya.
Cahaya biru yang dihasilkannya
merupakan bacaan positif bagi kesan darah.
Kami dapat lihat dengan jelas.
Seolah-olah cahaya itu beritahu kami, "Inilah perkara yang berlaku."
Ada kesan seretan.
Seluruh bilik itu…
- Bercahaya. - Bercahaya.
Berdasarkan bukti itu, kami dapat sahkan tempat kejadian.
Tapi maklumat terpenting daripada sidang pendengaran itu
dan komunikasi kami dengan suspek
ialah maklumat yang dia beri tentang lokasi untuk mencari
mayat Joana.
Di mana awak buang mayatnya?
Di Río de los Remedios.
Apa awak buat dengan gergaji dan pisau?
Sama saja. Saya campak ke dalam sungai.
Malam yang sama. Semuanya berlaku pada malam itu.
- Siapa tolong? - Tiada orang. Saya buat seorang.
Saya pergi ke sana tiga kali untuk buang semua jenis bukti.
Dia juga kata dia buang mayat itu berdekatan rumahnya.
Maksudnya, dia gerak dari rumahnya, kemudian membelok,
pergi ke hulu sungai dan buang semuanya ke sana.
Pasukan siasatan turut cuba mencari mayat
di sepanjang tebing sungai, tapi gagal menemuinya.
PENCARIAN TAMAT HASIL KEPUTUSAN NEGATIF
Saya minta ketua pergi lagi,
tapi dia kata air sungai semakin naik dan kami mungkin takkan jumpa apa-apa.
Tapi saya suruh cuba sedaya upaya.
Kami kumpulkan pasukan untuk mencari.
Sungai itu dipenuhi sampah. Usaha itu seperti…
- Kerja sia-sia. - Tepat sekali.
Ada pelbagai cara pencarian, bergantung pada kawasannya.
Memandangkan ini kawasan terbuka, kami guna kaedah kuadran.
Jadi, kami cari di satu kuadran sampai habis di setiap ceruk,
kemudian beralih ke kuadran lain untuk liputi seluruh kawasan.
Ada kawasan cerun di sana yang perlu dituruni berhati-hati.
Di situlah Brenda jumpa salah satu tangan Esmeralda.
Saya nampak benda yang nampak macam kain putih.
Ia dihurung oleh…
PENDAKWA RAYA
…banyak lalat.
Itu menunjukkan ada sesuatu yang reput di sana.
Rupanya, tangan dia.
ANGGOTA KIRI SEBELAH ATAS (LENGAN, TANGAN)
Ia ditemui di tebing sungai.
Itulah petunjuk pertama…
atau titik rujukan untuk meneruskan pencarian.
Kami gembira.
Kami ada kumpulan WhatsApp
untuk laporkan maklumat seperti, "Lihat, kami jumpa lengan."
Kemudian ada yang kata, "Penemuan kita cukup. Berhenti."
Tapi kami berkeras untuk teruskan pencarian.
Kami minta bantuan unit kecemasan dan penyelamat bomba bernama Zorros.
Kami nak mohon izin untuk dapatkan bot
dan masuk ke sungai.
Itu saya, di sebelah belakang.
Mereka guna tali pinggang dan kabel untuk turun.
Paras air hampir setinggi dada mereka.
Baunya pun busuk.
Saya rasa ahli pasukan yang mulanya ragu-ragu pun
mula jadi bersemangat
dan semakin positif dan bersungguh-sungguh
mahu mencari mayat yang lengkap.
Orang boleh tahu kalau kita buat kerja dengan niat yang betul.
Semangat dan keyakinan kita akan berjangkit kepada mereka
kalau kita buat kerja bukan sekadar nak cukup syarat.
Kami cari tiga kali di sungai itu.
Salah satu ahli pasukan turun ke sungai dan berkata, "Itu kakinya."
Semua ahli pasukan dipanggil.
Pakar dan bomba turun ke sungai
dan mengesahkan penemuan anggota badan dari pangkal paha hingga hujung kaki.
SEGMEN TUBUH MANUSIA SEBELAH KANAN (PAHA, BETIS, KAKI)
Di situlah mayatnya.
Akhirnya kami jumpa seluruh tubuh dia.
TANPA KAKI DAN TANGAN
Kami sangat gembira
kerana pencarian kami dah selesai.
Kami tepuk tangan dan ambil gambar beramai-ramai.
Kemudian kami jumpa keluarganya
dan beritahu mereka yang kami dah jumpa mayat yang lengkap.
Ketika itulah saya kata, "Lelaki ini tak menang."
Tak menang sepenuhnya.
Betul tak?
Sebab dia mahu
tewaskan Esmeralda walaupun dia dah mati.
Supaya dia mati dalam keadaan aib
dan keluarga serta anak-anaknya tak tenang.
Suaminya gagal.
Dia Joana Esmeralda. Hari ini, mayatnya ditemui.
Kejayaan itu sangat berharga.
41 TAHUN
Saya terkejut.
Saya tak bersedih seperti yang sepatutnya.
Emosi saya kaku ketika itu
kerana saya lebih risau
keadilan tak dapat ditegakkan.
Saya lebih risau tentang itu.
Selamat pagi, Liz.
Pertama sekali…
kami amat simpati dengan nasib yang menimpa Joana.
Seperti yang kami dah beritahu,
kami fokus pada usaha mencari.
Mujurlah kami dah jumpa semua bahagian mayatnya.
- Maaf, saya nak buka pelitup muka. - Ya, silakan.
Baiklah…
Kami nak cari dan kembalikan maruah kepada mayat
Joana Esmeralda
dan pulangkan kepada keluarganya,
supaya dengan tubuh yang lengkap, dia boleh bersemadi dengan aman.
Saya percaya semua yang mentakrifkan maksud femisid di negara ini
disimpulkan dalam kes itu.
Semuanya lengkap, daripada sejarah penderaan keluarga,
anak yang kehilangan ibu,
lelaki yang anggap tubuh wanita sebagai sampah
dan percaya kelakuannya wajar.
Dia percaya dia memiliki Esmeralda. Dia anggap Esmeralda haknya.
Kami buat kerja dengan teliti dan galas tanggungjawab
untuk mencarinya.
Kami tak buat andaian dan terus berkata,
"Kita takkan jumpa dia, semuanya dah terlambat."
Kami akan letak mendiang dalam keranda bertutup.
Selepas kamu beri penghormatan terakhir,
dia akan dikebumikan.
Okey? Baiklah.
Tumpang lalu.
Semuanya nampak okey.
Mari kita beri keluarganya privasi.
Nanti mereka panggil kita.
Selepas ibu saya mati, saya dah tak nak hidup.
Tanpa ibu, saya dah tak ada sebab untuk teruskan hidup.
Saya tak mahu hidup
di dunia ini.
Saya cuma nak mati.
Tapi adik saya marah dan kata,
"Kalau kakak mati, apa saya nak buat?
Saya dah tak ada ibu bapa. Apa saya nak buat tanpa kakak?"
Saya tersentak dan fikir, "Betul juga.
Saya fikirkan kesedihan saya saja, bukan perasaan dia."
Sudahlah dia masih kecil. Dia baru 10 tahun semasa ibu meninggal.
Dia buat saya terfikir, "Saya perlu bangkit.
Walaupun sakit rasanya,
saya perlu kuatkan diri untuk fahami dia
supaya kami boleh mara bersama."
Saya penjaga adik saya.
Jadi, kerja yang sesuai untuk saya
cumalah sebagai tukang kemas pada syif malam,
supaya saya boleh jaga dia pada siang hari.
Saya rasa keadilan bermakna…
Saya rasa ia ada kaitan dengan kesaksamaan,
apabila semua orang dapat balasan sewajarnya.
Akhirnya, keadilan buat ibu saya berjaya ditegakkan.
Selepas dua tahun, barulah ayah saya dihukum,
tapi hukumannya setimpal.
Dia takkan diberi parol dalam masa terdekat.
Mahkamah turut lucutkan haknya
terhadap kami dua beradik.
Kita beralih kepada kes seterusnya.
Ya, Yang Arif. Kami minta supaya defendan didakwa.
Juan Gómez Pérez didakwa secara rasmi
selepas dibuktikan bersalah sebagai pelaku jenayah
yang ditakrifkan oleh undang-undang sebagai femisid
terhadap mangsa…
GÓMEZ PÉREZ JUAN PENJARA 70 TAHUN
Ia pengajaran untuk semua.
Memang lega rasanya
apabila keadilan dapat ditegakkan dan maruah mangsa dapat dipulihkan.
Detik itu perlu dibanggakan
oleh semua yang menggalas tanggungjawab ini.
Kejayaan ini hasil daripada kerjasama pasukan.
Apabila saya tanya diri sendiri, apa ertinya menjadi wanita di Mexico?
Saya bayangkan mereka semua,
wanita yang takkan sekali-kali mengalah,
yang akan terus menuntut keadilan.
Merekalah yang mencorakkan masa depan
dalam bidang masing-masing,
demi membina dunia yang ideal untuk wanita.
Saya tak nak sia-siakan harapan ibu saya semasa hidup.
Dia nak saya dapat segulung ijazah.
Jadi, saya sambung belajar.
Saya masih sedih. Sakitnya takkan hilang.
Tapi saya terus belajar.
Saya belajar undang-undang. Bekerja sambil belajar.
Gaji saya cukup untuk bayar sewa dan Internet.
Saya pastikan belanja sekolah adik saya cukup.
Keadilan bagi seorang wanita umpama keadilan bagi semua wanita.
Begitu jugalah dengan ketidakadilan terhadap seorang wanita.
Jadi,
kami teruskan usaha.
Pengalaman itu buat saya nak jadi pendakwa.
Dulu saya nak ambil jurusan lain,
tapi sekarang saya nak kerja di Pejabat Pendakwa Raya
sebagai pendakwa yang kendalikan kes femisid.
Keperitan yang saya rasai akan membolehkan
saya memahami keluarga mangsa.
Sebab saya sendiri pernah laluinya.
Kami pernah pergi ke Zoo Chapultepec.
Kakak saya sayang haiwan.
Anak saudara saya masih kecil.
Kami selalu bawa mereka naik bot kayuh.
Ibu pernah belikan untuk saya semasa saya kecil.
Anak patung ini ada roda
dan boleh ditarik ke sana sini.
Keadilan ialah terapi terbaik.
Ia menyembuhkan.
Mereka takkan dihantui jenayah itu lagi atau terlalu memikirkannya.
Mereka tak perlu tangguhkan hidup untuk habiskan masa di Pejabat Pendakwa.
Ada jenayah dilaporkan.
Sila ambil perhatian,
unit peronda 6822 di pinggir daerah Benito Juárez,
kejiranan Del Valle, melaporkan kecemasan
di dalam Restoran Suntory.
Ini misi pengintipan.
Terjemahan sari kata oleh FZA n kecemasan